ઉલ્લેખનીય છે કે, છેલ્લા 2 દિવસથી વાલ્મીકિ સમાજના લોકોમાં આ બાબતે વિરોધ જોવા મળી રહ્યો છે. ઉત્તર પ્રદેશના સહારનપુર અને ગુજરાતના ભરૂચમાં સલમાન ખાન વિરુદ્ધ રેલી કાઢીતેનું પૂતળા દહન પણ કરવામાં આવ્યું હતું. તેમની માંગણી છે કે, સલમાન જાહેરમાં માફી માંગે. તો બીજી બાજુ શિલ્પા શેટ્ટી આ મામલે રવિવારે જ ટ્વીટ કરીને માફી માંગી ચૂકી છે. તેણે ટ્વીટ કરતાં લખ્યું હતું કે, મારા ઇન્ટરવ્યુના કેટલાક શબ્દોનું ખોટું અર્થઘટન કરવામાં આવ્યું છે. કોઇના લાગણી દુભાવવાના આશયથી એ શબ્દો બોલવામાં નહોતા આવ્યા. આમ છતાં, જો કોઇની લાગણી દુભાઇ હોય તો એ બદલ હું માફી માંગુ છું. વિવિધ જાતિ-જ્ઞાતિના લોકો ધરાવતા દેશના નાગરિક હોવું એ મારા માટે ગર્વની વાત છે.